Obrazec št. 1:

IZJAVA PRIJAVITELJA O IZPOLNJEVANJU IN SPREJEMANJU RAZPISNIH POGOJEV

v okviru Javnega razpisa projektno delo z gospodarstvom in negospodarstvom v lokalnem in regionalnem okolju – Po kreativni poti do znanja 2017- 2020

S podpisom te izjave pod kazensko in materialno odgovornostjo izjavljamo, da:

1. smo seznanjeni in sprejemamo vse pogoje, merila in ostala določila javnega razpisa, razpisne dokumentacije in osnutka pogodbe o sofinanciranju ter da so za vsak projekt izpolnjeni pogoji in zahteve iz 4. točke javnega razpisa;
2. za namen izvajanja prijavljenega projekta ne bomo uveljavljali povračila za stroške, ki so bili povrnjeni iz kateregakoli drugega vira (npr. sredstev državnega ali lokalnega proračuna, sredstev EU ali donacije iz Norveškega /EGP Finančnega mehanizma ali Švicarskega prispevka itd.) (dvojno financiranje);
3. bomo v primeru nenamenske porabe sredstev, nespoštovanja razpisnih in pogodbenih določil ali dvojnega financiranja projekta vrnili vsa prejeta sredstva, povečana za zakonske zamudne obresti od dneva nakazila na transakcijski račun visokošolskega zavoda do dneva nakazila skladu;
4. smo seznanjeni z dejstvom, da je pomoč sofinancirana s strani Evropskega socialnega sklada in da bomo pri izvajanju projekta upoštevali vso veljavno zakonodajo;
5. bomo s partnerji v projektu predvidoma v roku 1 (enega) meseca od prejema sklepa o izboru sklenili Partnerski sporazum o sodelovanju pri izvajanju projekta in ga/jih posredovali skladu;
6. so vsi podatki, ki smo jih navedli v prijavi, resnični[[1]](#footnote-1) in dokazljivi, da priložene fotokopije listin ustrezajo originalu, ter smo seznanjeni z dejstvom, da je navedba neresničnih podatkov in predložitev neustreznih fotokopij osnova za prekinitev pogodbe in vračilo že prejetih sredstev, povečanih za zakonske zamudne obresti od dneva nakazila na transakcijski račun visokošolskega zavoda do dneva nakazila skladu;
7. se strinjamo z javno objavo podatkov o projektu in o vključenih partnerjih v projektu ter odobrenih in izplačanih sredstvih, ki so javnega značaja;
8. smo za vsak projektni predlog pridobili originalno podpisano Izjavo gospodarske družbe/samostojnega podjetnika posameznika oz. organizacije iz gospodarskega ali družbenega področja o izpolnjevanju in sprejemanju pogojev javnega razpisa (Obrazec št. 2);
9. bomo v času trajanja posameznega projekta vseskozi zagotavljali študentsko skupino, ki ustreza pogojem in zahtevam iz 4. točke javnega razpisa;
10. bomo v času trajanja posameznega projekta vseskozi zagotavljali, da so pogoji in zahteve iz 4. točke javnega razpisa izpolnjeni.

**Obvezna dokazila k izjavi glede izpolnjevanja zahtev in pogojev iz 4. točke so:**

* fotokopija dokazila o izvolitvi v naziv (visokošolskega učitelja ali asistenta),
* fotokopija dokazila o pridobitvi naziva doktor znanosti (le za asistente),
* izjava visokošolskega zavoda o odpovedi prijave projektov v celoti ali delno (odpoved enega, dveh, treh, štirih ali vseh projektov)[[2]](#footnote-2).

Javni štipendijski, razvojni, invalidski in preživninski sklad Republike Slovenije si pridržuje pravico, da v kateri koli fazi javnega razpisa pozove prijavitelje, da predložijo ustrezna dokazila, s katerimi izkažejo resničnost zgoraj navedene izjave.

S podpisom izjave soglašamo, da Javni štipendijski, razvojni, invalidski in preživninski sklad Republike Slovenije preveri podatke, ki se vodijo v uradnih evidencah.

|  |  |  |
| --- | --- | --- |
| Kraj in datum: | Žig[[3]](#footnote-3) | Ime in priimek zakonitega zastopnika ter podpis: |

1. Resnični podatki so tisti, ki ne vsebujejo lažnih ali zavajajočih podatkov ter netočnih in nepopolnih podatkov. [↑](#footnote-ref-1)
2. **Velja le v primerih**, ko se visokošolski zavod znotraj univerze odpove prijavi projektov v celoti ali delno in univerza prenese možnost prijave več projektov na druge fakultete znotraj univerze (skladno z določilom v javnem razpisu). [↑](#footnote-ref-2)
3. Velja le za pravne subjekte, ki v skladu z zakonodajo poslujejo z žigom. V primeru, da pravni subjekt ne posluje z žigom se navede zapis »Ne poslujemo z žigom«. [↑](#footnote-ref-3)